Gustav Klimt

Si Gustav Klimt (Hulyo 14, 1862 - Pebrero 6, 1918) ay isang Austriyanong simbolistang pintor at isa sa mga pinakakilalang miyembro ng kilusang Vienna Secession. Kilala si Klimt para sa kanyang mga ipinintang larawan, mga mural, dibuho, at iba pang mga objet d'art . Ang pangunahing paksa ni Klimt ay ang babaeng katawan,  at ang kanyang mga gawa ay minarkahan ng isang lantarang erotismo.  Sa gitna ng kanyang matalinghagang mga gawa, na kinabibilangan ng mga alegorya at larawan, nagpinta siya ng mga landscape. Pagdating sa mga artista ng Vienna Secession, si Klimt ang pinakanaimpluwensyahan ng sining ng Hapon at ng mga pamamaraan nito. Sotheby's: Gilded Romance: Gustav Klimt's Ornamental Style and the Influence of Japonisme, 19 June 2019

Sa unang bahagi ng kanyang karera, siya ay isang matagumpay na pintor ng mga dekorasyong arkitektura sa isang maginoong paraan. Habang nagsimula siyang bumuo ng isang mas personal na istilo, ang kanyang trabaho ay naging paksa ng kontrobersya na nagtapos nang ang mga kuwadro na natapos niya noong 1900 para sa kisame ng Great Hall sa Unibersidad ng Vienna ay pinuna bilang bastos o pornograpiko. Pagkatapos ay hindi na siya tumanggap ng mga pampublikong komisyon, ngunit nakamit ang isang bagong tagumpay sa mga pagpipinta ng kanyang "gintong yugto", na marami sa mga ito ay kinabibilangan ng mga dahon gawa sa ginto. Ang trabaho ni Klimt ay isang mahalagang impluwensya sa kanyang nakababatang kapantay na si Egon Schiele.

Mula noong 1990s, isa na siya sa mga artista na ang mga ipininta ay nakakakuha ng pinakamataas na presyo sa mga subasta (auction). Daily Art Magazin: 5 Facts You Need to Know About Gustav Klimt, 25 January 2022

Mga piniling gawa

Mga sanggunian

Kategorya:Mga pintor